Kvitsøy kirke

Kvitsøy kirke er en korskirke, opprinnelig langkirke fra 1620 i Kvitsøy kommune, Rogaland fylke. Kirken er i tre og har 150 sitteplasser. Det helt opprinnelige utseende har ikke kirken i dag. Den ble restaurert i 1797, og i 1841 ble den utvidet og istandsatt. I 1951 ble kirken pusset opp. Rankedekoren på skipets langvegger (rosemalt) fra 1716 ble da fremkalt, og dåpssakristiet kom til som et nytt tilbygg. Kirken har en døpefont i kleberstein fra ca. 1100-tallet. Den stod opprinnelig i St. Clements-kirken, en liten kirke i stein som stod i nærheten av steinkorset i Leiasundet. Altertavlen er laget av Lauritz Snekker og antakelig malt av Gottfried Hendtzschelca. 1612-20. I 1902 ble den gitt til Norsk Folkemuseum. I 2003 ble altertavlen ført tilbake til Kvitsøy. Kirkens altertavle fra 1902 til 2003 var en kopi av Adolph Tidemands «Oppstandelsen» i Bragernes kirke, malt av Lauritz Haaland. Den har nå fått plass i bedehuset. Prekestolen er fra 1620 og skåret av Lauritz Snekker. Referanser Litteratur Alf Henry Rasmussen (1993). «Kvitsøy kirke». Våre kirker. Norsk kirkeleksikon. Kirkenær: Vanebo forlag. s. 436. ISBN 82-75-27022-7. Eksterne lenker Kvitsøy kirke Arkivert 17. august 2022 hos Wayback Machine. hos Kunsthistorie.com (no) «Kvitsøy kirke». Kirkesøk. Den norske kirke. (no) «Kvitsøy kirke». Kulturminnesøk. Riksantikvaren – Direktoratet for kulturminneforvaltning.